  Майя Бывальцева 14-тӥ толсурлы Удмуртиын 74 муртлэсь коронавирус инфекциез шедьтӥзы. Выль черламъёс пӧлын 11 пиналъёс но 65 арессэс ортчем 13 арлыдоос. Со сярысь элькунысь оперативной штаб ивортӥз. Диагноззы Ижкарын 31 улӥсьёслэн зэмаз, Сюмси ёросын – 15, Вотканы – куать, Можгаын, Ува ёросын – быдэн ньыль, Юкаменск ёросын – куинь, Балезино, Грак ёросъёсын – быдэн кык, Алнаш, Вотка, Кез, Можга, Сьӧлта, Шаркан, Якщур-Бӧдья ёросъёсын – быдэн одӥг муртлэн. 116 мурт йӧназ. 12 мурт кулӥз. Кышномуртъёслы 59, 69, 74, 82, 92, 93 арес вал, воргоронъёслы – 38, 59, 62, 63, 67, 70 арес 14-тӥ толсурлы Удмуртиын коронавирусэн черлан 77 сюрс 650 учыръёс лабораториосын зэматэмын. 65 сюрс 194 адями йӧназ, 3 сюрс 335 мурт улонысь кошкиз. Та дыре 147 висисьёслэн тазалыксы секыт лыдъяське. Берло нунал ӵоже коронавируслы 4 сюрс 141 эскеронъёс ортчытӥзы. Коронавируслэсь прививка 658 сюрс 548 адями пуктӥз, со пӧлысь 483 сюрс 466 мурт кык компонентэн. «Спутник Лайт» вакцинаез 113 сюрс 664 адямилы пуктӥзы. Тодэ вайытом, нунал азьвыл 156 выль черламъёсты пусйизы вал. Тегъёс: Тазалык Ижкар висён Удмуртия коронавирус  